Šunija
Šunija – upė Tauragės ir Šilalės rajonuose, kairysis Jūros intakas. Ilgis 35,1 km. Ištakos 4 km į rytus Upynos miestelio, šalia Girdiškės kaimo, Šilalės rajone. Prie Lomių yra 3 metrų aukščio užtvanka, aukščiau jos susidaręs 13,3 ha tvenkinys. Prie Mažonų į ją įteka didelis Užupio upelis. Upė kanalizuota. Žiotys – Jūros upė, į kurią įteka Jūrai iki savo žiočių likus 53 km, prie Rekstukų ir Norkaičių kaimų. Intakai (visi dešinieji): Upynalė, Tulė, Ringė, Malūndaubė (seniau ji buvo vadinama Karapolio vardu), Duobeižis, Kaipė I, Kaipė II, Irtuona, Užupis (Baublys). Vidutinis nuolydis 336 cm/km. Upėvardis kildinamas nuo gyvūno pavadinimo šuo (šuns, šunies). Šunijos žiotys Šunija Lomiuose